CELEX: 62018CA0186
Language: et
Date: 2021-10-14 00:00:00
Title: Kohtuasi C-186/18: Euroopa Kohtu (seitsmes koda) 14. oktoobri 2021. aasta otsus (Tribunal Supremo eelotsusetaotlus – Hispaania) – José Cánovas Pardo SL versus Club de Variedades Vegetales Protegidas (Eelotsusetaotlus – Ühenduse sordikaitse – Määrus (EÜ) nr 2100/94 – Artikkel 96 – Artiklites 94 ja 95 osutatud aegumistähtaja arvutamine – Tähtaja algus – Ühenduse kaitse alla võtmise kuupäev ning õigusrikkumise toimingust ja õigusrikkuja isikust teadasaamise kuupäev – Teguviisi lõpetamise kuupäev – Üksteisele järgnevad toimingud – Vältavad toimingud – Aegumise piiramine ainult enam kui kolm aastat tagasi tehtud toimingutega)

13.12.2021   
            
            
               ET
            
            
               Euroopa Liidu Teataja
            
            
               C 502/2
            
         
      Euroopa Kohtu (seitsmes koda) 14. oktoobri 2021. aasta otsus (Tribunal Supremo eelotsusetaotlus – Hispaania) – José Cánovas Pardo SL versus Club de Variedades Vegetales Protegidas
      (Kohtuasi C-186/18) (1)
      
      (Eelotsusetaotlus - Ühenduse sordikaitse - Määrus (EÜ) nr 2100/94 - Artikkel 96 - Artiklites 94 ja 95 osutatud aegumistähtaja arvutamine - Tähtaja algus - Ühenduse kaitse alla võtmise kuupäev ning õigusrikkumise toimingust ja õigusrikkuja isikust teadasaamise kuupäev - Teguviisi lõpetamise kuupäev - Üksteisele järgnevad toimingud - Vältavad toimingud - Aegumise piiramine ainult enam kui kolm aastat tagasi tehtud toimingutega)
      (2021/C 502/02)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Hageja: José Cánovas Pardo SL
      
         Kostja: Club de Variedades Vegetales Protegidas
      
         Resolutsioon
      
      
                  1.
               
               
                  Nõukogu 27. juuli 1994. aasta määruse (EÜ) nr 2100/94 ühenduse sordikaitse kohta artiklit 96 tuleb tõlgendada nii, et selles sättes nimetatud määruse artiklites 94 ja 95 osutatud nõuete esitamiseks ette nähtud kolmeaastane aegumistähtaeg hakkab kulgema – sõltumata asjaolust, et kaitstud sordi rikkumine jätkub, samuti kuupäevast, mil nimetatud tegevust lõppes – esiteks alates kuupäevast, mil ühenduse sordikaitse on lõpuks antud, ja teiseks kuupäevast, mil ühenduse kaitse alla võetud sordi omanik sai teada õigusrikkumise olemasolust ja selle toimepanija isikust.
               
            
                  2.
               
               
                  Määruse nr 2100/94 artiklit 96 tuleb tõlgendada nii, et aegunud on üksnes selle määruse artiklites 94 ja 95 osutatud nõuded, mis puudutavad kaitstud sordi kõiki rikkumisi ja mis on esiteks esitatud rohkem kui kolm aastat pärast seda, kui ühenduse sordikaitse on lõpuks antud, ja teiseks, kui omanik on toiminguid kui kogumit moodustava iga rikkumistoimingu olemasolust ja nende rikkuja isikust teada saanud.
               
            
         (1)  ELT C 211, 18.6.2018.